Diari Oficial de la Generalitat Valenciana


Sumari del DOGV 4470, del 31-03-2003 (2003/3463)

Notificació a Luis Piqueras Rodríguez de la Resolució de 30 de gener de 2003, del director general de Producció Agrària, per la qual es deixen sense efecte les resolucions de concessió a l'interessat d'ajudes per al repoblament de superfícies agràries i se li requerix el reintegrament de les quantitats indegudament percebudes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4470

Data del DOGV
:   31-03-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/3463


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació a Luis Piqueras Rodríguez de la Resolució de 30 de gener de 2003, del director general de Producció Agrària, per la qual es deixen sense efecte les resolucions de concessió a l'interessat d'ajudes per al repoblament de superfícies agràries i se li requerix el reintegrament de les quantitats indegudament percebudes. [2003/3463]
  
El director general de Producció Agrària de la Conselleria d'Agricultura, Pesca i Alimentació, de conformitat amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notifica mitjançant este escrit a Luis Piqueras Rodríguez, amb domicili a Miguel Hernández, 10, CP 03001 Villena (Alacant):
  
1r. Que per mitjà d'un escrit amb data 5 de febrer de 2003 se li va remetre la notificació de la Resolució de 30 de gener de 2003, de la Direcció General de Producció Agrària.
  
2n. Que el contingut de la Resolució és el següent:
  
Per mitjà de les resolucions de 30 de novembre de 1994 i de 21 d'abril de 1998, de la Conselleria d'Agricultura, Pesca i Alimentació, es concedix al senyor Luis Piqueras Rodríguez ajudes per al repoblament de 15,07 hectàrees, consistents en ajudes per als gastos de repoblament, 5 anualitats de prima de manteniment i 20 anualitats de primes compensatòries, amb el compromís per part del beneficiari de mantindre la superfície repoblada durant un període mínim de 20 anys.
  
Ha percebut fins al moment les quantitats següents i pels conceptes següents:
  
Gastos de repoblament de 15,07 ha: 27.171,75 euros
  
3 anualitats de prima de manteniment de 15,07 ha: 11.774,46 euros
  
4 anualitats de prima compensatòria de 15,07 ha: 13.857,00 euros
  
Visitada el 17 de juny del 2002 la parcel·la núm. 261 del polígon 10 del terme municipal de Villena (Alacant), objecte de les ajudes per al repoblament d'esta, i a fi de procedir al control de l'expedient esmentat (en compliment de la normativa comunitària), el tècnic encarregat del control de l'expedient alça acta en camp sobre l'estat de la plantació i hi fa constar la inexistència en la parcel·la de la plantació forestal subvencionada.
  
Per tant, atés que el beneficiari ha percebut les ajudes per al repoblament de 15,07 ha i les ha de mantindre repoblades durant un període mínim de 20 anys, tal com es va comprometre quan va sol·licitar i percebre les ajudes corresponents, i que la dita finalitat no es complix perquè ha desaparegut la plantació forestal subvencionada, segons es comprova en l'acta emesa pel tècnic controlador de l'expedient, en compliment de l'article 47.9 del text refós de la Llei d'Hisenda Pública de la Generalitat Valenciana es procedirà al reintegrament de les quantitats indegudament percebudes.
  
Per tot això, resolc:
  
Primer. Deixar sense efecte les resolucions de concessió amb data 30 de novembre de 1994 i 21 d'abril de 1998.
  
Segon. Requerir al senyor Luis Piqueras Rodríguez, beneficiari de l'expedient núm. 4787887339, les quantitats indegudament percebudes i que són les següents:
  
Gastos de repoblament de 15,07 ha: 27.171,75 euros.
  
3 anualitats de prima de manteniment de 15,07 ha: 11.774,46 euros.
  
4 anualitats de prima compensatòria de 15,07 ha: 13.857,00 euros.
  
Quantitat total a liquidar: 52.803,21 euros.
  
La present resolució posa fi a la via administrativa i contra ella es pot interposar un recurs de reposició davant de l'Honorable consellera d'Agricultura, Pesca i Alimentació, en el termini d'un mes comptador des del sendemà de la seua notificació, o impugnar-se directament davant de l'orde jurisdiccional mitjançant la interposició d'un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos des del sendemà de la seua notificació, de conformitat amb les disposicions dels articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.